น้ำมัน,ทอง,หุ้นสหรัฐปิดร่วง
หุ้นดาวโจนส์ปิดร่วง 280.70 จุด กังวลเฟดเร่งขึ้นดอกเบี้ย ด้านราคาน้ำมันลดลง 1.32 ดอลลาร์ ขณะที่ทองคำลบ 6.50 ดอลลาร์
6 เม.ย. 2565

ดัชนีเฉลี่ยอุตสาหกรรมดาวโจนส์ปิดที่ 34,641.18 จุด ลดลง 280.70 จุด หรือ -0.80%, ดัชนี เอสแอนด์พี 500 ปิดที่ 4,525.12 จุด ลดลง 57.52 จุด หรือ -1.26% และดัชนี แนสแดค ปิดที่ 14,204.17 จุด ลดลง 328.39 จุด หรือ -2.26%ตลาดหุ้นนิวยอร์กร่วงลงหลังนางลาเอล เบรนาร์ด หนึ่งในคณะผู้ว่าการธนาคารกลางสหรัฐ (เฟด) กล่าวว่า เฟดควรปรับขึ้นอัตราดอกเบี้ยอย่างเป็นระบบ และเร่งปรับลดขนาดงบดุลจากระดับสูงเกือบ 9 ล้านล้านดอลลาร์ โดยเริ่มตั้งแต่เดือนหน้า โดยขณะนี้เงินเฟ้ออยู่ในระดับที่สูงเกินไป และการชะลอเงินเฟ้อถือเป็นภารกิจที่มีความสำคัญอย่างมากสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพฤษภาคม ลดลง 1.32 ดอลลาร์ ปิดที่ 101.96 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมิถุนายน ลดลง 89 เซนต์ ปิดที่ 106.64 ดอลลาร์ต่อบาร์เรลราคาทองคำโคเม็กซ์งวดส่งมอบเดือนมิถุนายน ลดลง 6.50 ดอลลาร์ ปิดที่ 1,927.50 ดอลลาร์ต่อออนซ์